የሰንደቅ ዓላማ በዓል ለህዳሴው  መረጋጋጥ  ዳግም ቃል ኪዳን የምንገባበት ነው
ለ8ኛ ጊዜ የሚከበረው የሰንደቅ ዓለማ  ቀን በዓል  የአገሪቱን  ልማት ይበልጥ በማፋጠን ለህዳሴው ጉዞ መረጋገጥ ኢትዮጵያውያን የገቡትን  ቃል ኪዳን በድጋሚ ለማደስ  የሚንቀሳቀሱበት መሆኑን  የመንግሥት ኮሚዩኒኬሽን  ጽህፈት ቤት አስታወቀ ።ጽህፈት ቤቱ ለዋልታ በላከው መግለጫ እንደገለጸው የሰንደቅ ዓላማ ቀን የኢትዮጵያ ብሔሮች ፤ብሔረሰቦችና ሕዝቦች በአንድ አገራዊ ዓላማ ሥር በመሰባሰብ የጋራ ራዕያችን የሆነውን የሁለተኛው የዕድገትና ትራንስፎርሜሽን ዕቅድ በላቀ ሁኔታ ለመፈጸም የጋራ ርብርብ እንዲደረግ ተልቅ አቅም  የሚፈጥር መሆኑ ተመልክቷል ።ሰንደቅ ዓላማው የአንድነት አርማ በመሆኑ ምክንያት የሰንደቅ ዓላማ ቀን ሲከበር በታላቅ  አገራዊ ስሜትና ብሔራዊ ኩራት መሆኑን የጠቆመው የጽህፈት ቤቱ መግለጫ ብሔራዊ አርማ ለሆነው ሰንደቅ ዓላማ ተገቢውን ክብር መሥጠት ለአገርና ለሕዝብ ያለውን ከበሬታናፍቅር የሚያንጸባርቅ በመሆኑ ፋይዳው እጅግ የጎላ መሆኑ መግለጫው አክሎ ገልጿል።እንደ የጽህፈት ቤቱ መግለጫ ሰንደቅ ዓላማው የአብሮነት መገለጫ እንደመሆኑ መጠን  የአገሪቱ ሕዝቦች ለአንድ አገራዊ ፓለቲካዊና ኢኮኖሚያዊ  ማህበረሰብ መፈጠርና መጎልበት ልዩ አስተዋጽኦ ይኖረዋል ።የኢፌዴሪ መንግሥት  የህዝብ ተወካዮች ምክርቤት  የሰንደቅ ዓላማ  ቀን በብሔራዊ ደረጃ በየዓመቱ እንዲከበር  በአዋጅ ቁጥር 654 /2001 መደንገጉ ይታወሳል ።